P6_TA(2004)0050
Guantanamo
Euroopan parlamentin päätöslauselma Guantanamosta
Euroopan parlamentti, joka
— ottaa huomioon aiemmat päätöslauselmansa Guantanamon vankien oikeudesta oikeudenmukaiseen
oikeudenkäyntiin ja erityisesti 10. maaliskuuta 2004 antamansa suosituksen neuvostolle (1),
— ottaa huomioon kidutuksen ja muun julman, epäinhimillisen tai halventavan kohtelun tai rangaistuksen
vastaisen yleissopimuksen, jonka YK:n yleiskokous hyväksyi 10. joulukuuta 1984,
— ottaa huomioon työjärjestyksen 115 artiklan 5 kohdan,
A. katsoo, että sekä Amerikan yhdysvallat että EU:n jäsenvaltiot ovat toistuvasti vahvistaneet sitoumuk-
sensa niihin demokraattisiin arvoihin, jotka ovat transatlanttisen yhteisön ja solidaarisuuden perustana:vapaus, demokratia, oikeusvaltion periaate ja ihmisoikeudet,
B. ottaa huomioon, että jo pelkästään Guantanamo Bayssa on vangittuna noin 580 ihmistä,C. toteaa, että silminnäkijöiden mukaan monia Guantanamo Bayn vankeja kohdeltiin jatkuvasti väki-
valtaisesti ja raa'asti,
D. panee merkille, että kolme vapautettua brittivankia kertoo 4. elokuuta 2004 julkistetussa 115-sivuisessa
raportissa oloista, joissa kuulustelut suoritettiin,
E. ottaa huomioon, että Yhdysvaltojen korkein oikeus on päättänyt, ettei Guantanamo Bayn vankeja saa
pitää määräämättömän pitkää aikaa vankilassa ilman asianmukaista oikeudenkäyntiä,
F. ottaa huomioon, että EU:n toimielimet, jäsenvaltiot ja suuri yleisö ovat huolissaan Guantanamo Bayn
laivastotukikohdan oloista ja että ne ovat pyytäneet, että vankeja kohdellaan oikeusvaltion periaatteenmukaisesti heidän kansalaisuudestaan tai alkuperästään riippumatta;
1. vahvistaa, että terrorismin uhan edessä yksi demokraattisten valtioiden ensisijaisista velvollisuuksista on
suojella kansalaisiaan määrätietoisesti, taistella terrorismia vastaan päättäväisesti ja vakaasti sekä etsiä jahajottaa mahdolliset terroristiverkostot; toistaa painokkaasti, että tätä taistelua ei voida käydä kansainvälistäoikeutta rikkoen ja sellaisten vakiintuneiden, yhteisten perusarvojen kustannuksella kuin ihmisoikeuksien jaoikeusvaltion periaatteen ja niitä koskevien Geneven yleissopimusten kunnioittaminen;
2. panee tyytyväisenä merkille, että osa vangeista on yhä useammassa tapauksessa saanut käyttää oikeut-
taan yksityisiin keskusteluihin riippumattomien asianajajien kanssa; painottaa silti, että kaikkia vankeja olisikohdeltava kansainvälisen humanitaarisen oikeuden mukaisesti ja että heitä olisi kuultava oikeudenmukai-sesti ja julkisesti toimivaltaisessa, riippumattomassa ja puolueettomassa tuomioistuimessa, niin että edusta-miamme arvoja sovelletaan näkyvästi;
3. toistaa 10. maaliskuuta 2004 antamansa suositukset neuvostolle, mitä tulee Guantanamo Bayn vankien
oikeudelliseen asemaan ja mahdollisiin vaikutuksiin EU:n ja Yhdysvaltojen väliseen kumppanuuteen;
4. pyytää Yhdysvaltojen viranomaisia sallimaan kaikkia Yhdysvaltojen pidättäminä olevia henkilöitä kos-
kevien kidutus- ja pahoinpitelyväitteiden puolueettoman ja riippumattoman tutkinnan;
5. kehottaa puhemiestä välittämään tämän päätöslauselman neuvostolle, komissiolle, YUTP:n korkealle
edustajalle, jäsenvaltioiden parlamenteille sekä Amerikan yhdysvaltojen presidentille ja kongressille.
(1) Hyväksytyt tekstit, P5_TA(2004)0168).14.7.2005 FI C 174 E/193 Euroopan unionin virallinen lehti
Torstai 28. lokakuuta 2004